Presentis et futuri temporis per hoc scriptum notificare cupimus, quod Pontius de Blasiaco, et Warnerius, filius suus, et Wido de Puncta, et Wido Warellus, dederunt et concesserunt Hugoni, Duci Burgundie, uxore sua vidente, medietatem ville que a vulgo Ance vocatur. Prefatus etenim Dux dotrum sicuti accepit, ita videntibus prefatis militibus, domino Deo atque sancto Petro et beato Marcello dedit atque concessit. Hoc autem divulgandum est, non celandum, quod predicti milites quando hoc donum fecerunt, prelocutus Pontius de quo predicti milites quod habebant in villa tenebant villam esse B. Marcelli martyr juris cognovit. Hi etenim milites per manum prenominati Ducis Burgundie promiserunt, quod si aliqua calumnia inde nasceretur garantiam portarent. Ut hoc autem donum firmum teneretur, nec aliqua calliditate perverteretur, Hugo monachus, prior Floriaci, de generalitate fratrum B. Marcelli martyr quatuor libras et duos denarios Widoni de Puncta et Widoni Warello dedit. Insuper autem prelocutus Dux, et uxor sua venerabilis, ut res melius cedat, XX solidos eisdem militibus dederunt, in hac autem villa antequam donum hoc fieret, prefatus martyr Marcellus extra omnem partem decimas dimidias ipsius ville, et placitum generale hominum suorum et censum qui vulgo ublie vocatur habebat et habet. S. Hugonis Ducis Burgundie, Matildis uxoris sue, Hugonis prioris, Waltuncii Gibriaci prioris, Pontii prioris, Detrii ant Hammiacelli, Alaifredi de Aren, Hugonis Blasiaci, Wlrici de Mediolano, Warnerii filii majoris Floriaci, Bealdini ameni, Tetbaudi capellani, Widonis famuli. Si quis autem adversarius vel Dei inimicus, hanc cartam destruere voluerit, crudeli morte sub anathemate vitam finiat, et cum Juda traditore domini pœnas inferni perenniter possideat. Amen.